Deg lɛid tamecṭuḥt di taddart n Ilaḥluten, ad jemmɛen imezdaɣ n taddart idrimen iwakken ad aɣen izgaren, ass n imensi n lɛid tamecṭuḥt, imezdaɣ n taddart, yal yiwen, ad ixdem imensi deg uxxam, tameddit n wass iɛeggalen n twaculin n taddart am iqbayliyen imerra ad qnen lḥenni deg ifasen-nsen, ladɣa arrac imecṭaḥ, ayen ttefṛahen yi-s, azekka-nni di tafrara, ad kkrent tlawin ad grent lexfaf, iwakken ad muddent d lwaɛda, llant tlawin irezzun ɣer tmeqbert, ad awint lwaɛda yerna ad zuṛent win yellan yemmut di twacult-nsent, ad uɣalent uqbel ad icṛeq yiṭij, ad lhunt deg tarada n lḥenni n warraw-nsent, yerna ad selsent i warrac-a iselsa imaynuten n lɛid, syin ad rzun yirgazen ɣer taddart iwakken ad xedmen timecṛeṭ, ad zlun iɛejmiyen ad ten ferqen d tiṛmmuɛin ɣef imezdaɣ n taddart, iswi n tmecṛeṭ-a ur dyelli ara d tuččit n weksum, lamaɛna ttnadin ɣef tegmatt d lbaraka n wass n lɛid, iwakken agujil neɣ igellil ur ttidiren ara di leḥzen neɣ di lexṣaṣ, anda ameṛkanti ad yels yerna ad yečč, iswi d asemsawi gar medden ad ssaɣen taḍṣa d tumert, gar medden akk, ɣur-neɣ neqqar lɛid tamecṭuḥt d lɛid n lḥelwa, timeddiyin n wass yal tawacult ad ɣafer lǧiran-is d twaliyin-is